《挽田太守母》
明代·黄衷

泉南忽报歌钟罢，彤管尊荣次第收。民社功名唐刺史，云霄志第汉诸侯。

虚疑海上三千岁，直过人间八十秋。销得西风多少恨，芝兰全绕读书楼。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。